Na temelju Pravilnika o unutarnjem ustrojstvu i načinu rada Tiflološkog muzeja, Statutu Tiflološkog muzeja te sukladno predloženom Planu prijama za zapošljavanje pripravnika u sektoru kulture za 2023. godinu Ministarstva kulture i medija, Tiflološki muzej raspisuje

NATJEČAJ
Za prijem zaposlenika na radno mjesto:
KUSTOS- pripravnik
1 izvršitelj/ica na određeno vrijeme na 12 mjeseci.

Opći uvjeti:
– završen preddiplomski i diplomski sveučilišni studij ili integrirani preddiplomski i diplomski sveučilišni studij ili specijalistički diplomski stručni studij ili visoka stručna sprema sukladno propisima koji su bili na snazi prije stupanja na snagu Zakona o znanstvenoj djelatnosti i visokom obrazovanju.
Posebni uvjeti:
- smjer: Edukacijsko-rehabilitacijski fakultet, Filozofski fakultet: informacijske znanosti (muzeologija), povijest umjetnosti,
- aktivno znanje jednog svjetskog jezika
- poznavanje rada na računalu

Ugovor o radu sa izabranim kandidatom sklapa se na određeno vrijeme preko mjere aktivne politike zapošljavanja (stjecanje prvog radnog iskustva/pripravništva) čiji je nositelj Hrvatski zavod za zapošljavanje.

Uz pisanu prijavu na oglas potrebno je priložiti životopis, pisane dokaze o ispunjavanju traženih uvjeta te uvjerenje o nekažnjavanju (ne starije od 6 mjeseci).
Prijave na natječaj s dokazima o ispunjavanju uvjeta podnose se u roku od 8 dana od dana objave natječaja na adresu: Tiflološki muzej, Šenoina 34/III, s naznakom “za natječaj”.
Nepotpune ili nepravovremene prijave neće se razmatrati.
Kandidati će o testiranju, kvalifikacijskom razgovoru, užem izboru i rezultatima natječaja biti obaviješteni putem e-maila. Osobni podaci kandidata prikupljaju se i obrađuju isključivo u svrhu provođenja postupka javnog natječaja te se u skladu s relevantnim zakonskim i podzakonskim propisima čuvaju i uništavaju.